Apskritasis stalas

Kuo skiriasi būdvardžių „apvalus“ ir „apskritas“ vartojimas? Diskutuojama prie apskritojo ar apskrito stalo?

Būdvardis apskritas  reiškia „apskritimo, rato pavidalo“, o apvalus – „ritinio ar rutulio pavidalo“.

A**pskrituoju stalu** vadinamos diskusijos, kai kalbėtojai turi vienodas teises reikšti nuomonę.
O **apskritojo stalo derybomis –** tokios derybos, kurių dalyviai turi lygias teises ir jiems nėra pateikta jokių išankstinių sąlygų. Pasakojama, kad karalius Artūras buvo įsteigęs ir Apskritojo stalo riterių ordiną, įkūnijusį geriausias to meto riteriškumo tradicijas.

Taigi vartotini terminai su įvardžiuotinės formos būdvardžiais: **apskritasis stalas**, **apskritojo stalo diskusijos**, **apskritojo stalo derybos**.

Parengta pagal VLKK Konsultacijų banką